Käy joukkohon, ystävä
Reippaasti.

 1. Käy joukkohon, ystävä, vieraskin,
 sama meillä on usko ja henki,
 sama toivo ja luottamus yhteinen,
 sama rakkaus lapsihin kurjuuden
 ja sieluhun sortunehenki. –
 Käy joukkohon, käy joukkohon,
 sama meillä on usko ja henki,
 käy joukkohon, käy joukkohon,
 sama meillä on usko ja henki!

 2. Me toivomme onnea ihmisten,
 jalo uskomme suuri on, pyhä:
 me sydämen raittihin riemuihin,
 ilomieliin ja nuorihin sieluihin
 vaan uskomme, luotamme yhä.
 Käy joukkohon, käy joukkohon:
 jalo matkamme määrä on, pyhä!

 3. Se toiminta suurin on, kaunoisin,
 jota rakkaus, rakkaus johtaa;
 oi tunnetko, ystävä, lemmen sen,
 joka uskoen, toivoen, taistellen
 myös elämän murehet kohtaa? –
 Käy joukkohon, käy joukkohon:
 sitä rakkaus tahtovi johtaa!

 4. Me astumme polkuja kyynelten,
 suru särkevi, murtavi mieltä;
 vaan silmämme tahtovi taivaihin,
 polo rintamme poistuvi kaihoihin,
 kun laulamme toivojen kieltä. –
 Käy joukkohon, käy joukkohon:
 ilo itkevä nostavi mieltä!

Vilkku Joukahainen.

P. J. Hannikainen
Vilkku Joukahainen